b'\n_START_ARTICLE_\nKenji Yanagiya\n_START_PARAGRAPH_\nKenji Yanagiya (jap. \xe6\x9f\xb3\xe8\xb0\xb7 \xe8\xac\x99\xe6\xb2\xbb, marraskuussa 1919 Hokkaido \xe2\x80\x93 29. helmikuuta, 2008 Tokio) oli japanilainen toisen maailmansodan taistelulent\xc3\xa4j\xc3\xa4 ja h\xc3\xa4vitt\xc3\xa4j\xc3\xa4-\xc3\xa4ss\xc3\xa4. Yanagiya valmistui pilotiksi kev\xc3\xa4\xc3\xa4ll\xc3\xa4 1942 \xc5\x8cita:n tukikohdasta. H\xc3\xa4nen toimintansa sotahistoriaan n\xc3\xa4hden, korostuu siin\xc3\xa4 ett\xc3\xa4 t\xc3\xa4m\xc3\xa4 oli yksi kuudesta Zero-saattopilotista, sota-amiraali Isoroku Yamamoton lennolla Rabaulista Buiniin. Tuo ilmataistelu k\xc3\xa4ytiin Kahilin l\xc3\xa4hell\xc3\xa4 Bougainvilless\xc3\xa4. Yanagiya selvisi my\xc3\xb6s Tyynenmeren sodasta hengiss\xc3\xa4, n\xc3\xa4ist\xc3\xa4 kaikista saattolent\xc3\xa4jist\xc3\xa4 ainoana. Shoichi Sugita kaatui sodassa my\xc3\xb6hemmin. Kenji Yanagiyan mainitaan pudottaneen yhden hy\xc3\xb6k\xc3\xa4nneen Lockheed P-38 Lightning-koneen Sugitan kanssa yhdess\xc3\xa4, jota ohjasi Raymond K. Hine. Luutnantti Hinen kone j\xc3\xa4i lennolta palaamatta._NEWLINE_Kenji Yanagiya oli tehnyt yhden pudotusilmoituksen vuonna 1943, joka oli ollut k\xc3\xa4yt\xc3\xa4nn\xc3\xb6ss\xc3\xa4 mahdoton: Grumman-lentokonetehtaan Experimental-tyyppisen koekone F5F-1 Skyrocketin pudotuksesta (XF5F-1)._NEWLINE_Yanagiya haavoittui vakavasti Guadalcanalin taistelussa 8. kes\xc3\xa4kuuta 1943 ilmataistelua k\xc3\xa4ydess\xc3\xa4\xc3\xa4n, jonka j\xc3\xa4lkeen h\xc3\xa4nen oikea k\xc3\xa4tens\xc3\xa4 amputoitiin. H\xc3\xa4n ehti ennen haavoittumistaan saada 8 ilmavoittoa. Kenji Yanagiya otti h\xc3\xa4nt\xc3\xa4 hoitaneen sairaanhoitajan aviopuolisokseen. Vuonna 1988 Yanagiya tapasi Operaatio Kostoon osallistuneita amerikkalais-pilotteja, kuten Rex T. Barberin - sek\xc3\xa4 paiskasi sovinnon k\xc3\xa4tt\xc3\xa4 yhdess\xc3\xa4 heid\xc3\xa4n kanssaan. Barberia on ehk\xc3\xa4 yleisimmin pidetty Yamamoton pudottajana. Yanagiyan lopullinen sotilasarvo oli sotilasmestari eli Suomen vastaava sotilasilmailun arvo olisi ollut lentomestari.'